Таксама на пасяджэнні Міжнароднага камітэта славістаў у Празе вызначаны і формы работы з’езда. Згодна з існуючай традыцыяй прадугледжваюцца урачыстае адкрыццё з’езда і пленарнае пасяджэнне пленарныя даклады (не больш трох), праца секцый і тэматычных блокаў па чатырох напрамках (1. Мова. 2. Літаратура, культура, фальклор. 3. Пытанні славістыкі. 4. Спецыяльныя тэмы), круглых сталоў, рабочыя пасяджэнні акрэдытаваных пры МКС камісій, прэзентацыі, а таксама кніжная выстава. Прадугледжаны таксама стэндавыя (панэльныя) даклады для маладых славістаў.